**Opšti uslovi m:tel app takmičenja**

**za izradu aplikacija za mobilne uređaje**

1. Mtel a.d. Banjaluka (u daljem tekstu: Mtel) pokreće takmičenje za učenike srednjih škola za izradu aplikacija u Android™ i iOS-u za mobilne uređaje.
2. Takmičenje će biti organizovano kroz dva nivoa– **državno finale** – u kom učestvuju učenici iz srednjih škola navedenih u tački 4. ovih Opštih uslova i **regionalno finale** koje nosi naziv „Regionalni app izazov“ – u kom pravo da učestvuje ima najviše po pet najbolje plasiranih pojedinaca ili timova sa odgovarajućim aplikacijama, izabranim na m:tel app takmičenju u Bosni i Hercegovini, mts app konkursu u Srbiji i m:tel app konkursu u Crnoj Gori.
3. Za sve škole i učesnike **m:tel app takmičenja** za izradu aplikacija za mobilne uređaje (u daljem tekstu pojedinačno: “učesnik“ ili  zajednički: „učesnici“) od trenutka kada se prijave za učestvovanje u m:tel app takmičenju, važiće pravila data u nastavku teksta.
4. Pravo učešća imaju svi učenici iz sljedećih srednjih škola iz Republike Srpske, Federacije BiH i Brčko distrikta BiH:
   * JU Gimnazija, Banjaluka
   * JU Elektrotehnička škola „Nikola Tesla“, Banjaluka
   * JU Tehnička škola, Banjaluka
   * JU Centar za obrazovanje i vaspitanje i rehabilitaciju slušanja i govora, Banjaluka
   * JU Gimnazija, Gradiška
   * JU Tehnička škola, Gradiška
   * JU Gimnazija „Petar Kočić“, Novi Grad
   * JU Gimnazija „Sveti Sava“, Prijedor
   * JU „Elektrotehnička škola“, Prijedor
   * JU Gimnazija, Mrkonjić Grad
   * JU Gimnazija, Prnjavor
   * JU Gimnazija „Jovan Dučić“, Doboj
   * JU Saobraćajna i elektro-škola, Doboj
   * JU Srednjoškolski centar „Jovan Cvijić“, Modriča
   * JU Gimnazija „Filip Višnjić“, Bijeljina
   * JU Tehnička škola „Mihajlo Pupin”, Bijeljina
   * JU Srednja škola „28. juni“, Istočno Novo Sarajevo
   * JU Gimnazija „Jovan Dučić“, Trebinje
   * JU Tehnička škola, Trebinje
   * JU Gimnazija „Kalinovik“, Kalinovik
   * Opća gimnazija katoličkog školskog centra, Banjaluka
   * JU Gimnazija „Vaso Pelagić“, Brčko
   * JU Tehnička škola, Brčko
   * Gimnazija Mostar
   * Druga gimnazija Mostar
   * Elektrotehnička škola Mostar
   * United World College - Koledž ujedinjenog svijeta Mostar
   * JU Srednja tehnička škola „Hasib Hadžović“ Goražde
   * Gimnazija „Musa Ćazim Ćatić“ Tešanj
5. Učesnici takmičenja mogu biti pojedinci ili timovi. Tim može da broji najviše tri člana koji moraju biti učenici iste škole. Učenik može istovremeno da učestvuje i samostalno i kao član samo jednog tima, ali sa različitim aplikacijama.
6. Prijavljivanje za učešće u m:tel app takmičenju se odvija u nekoliko koraka. Prvo je potrebno da jedan od članova tima popuni formular koji se nalazi na internet stranici [www.mtel.ba](http://www.mtel.ba) i koji treba da bude ovjeren pečatom i potpisom direktora škole. Formular potom treba poslati na adresu [app.takmicenje@mtel.ba](mailto:apptakmicenje@mtel.ba)
7. Rok za slanje formulara i prijavu sa kratkim opisom aplikacija koje planiraju da izrade je **20. novembar 2020. godine, do 16.00 časova.**
8. Aplikacije koje učestvuju na takmičenju ne smiju biti ranije objavljene na Android™ Marketu /Google Play prodavnici, na App Store-u, nekom drugom internet portalu ili sličnom takmičenju.
9. Svaki pojedinačni učesnik/tim koji učestvuje u m:tel app takmičenju može  prijaviti najviše dvije (2) aplikacije.
10. Neophodno je da aplikacije koje učestvuju u m:tel app takmičenju, odnosno državnom takmičenju u BiH, budu izrađene na jednom od tri zvanična jezika u BiH. Aplikacije mogu biti i višejezične uz mogućnost odabira jednog od tri zvanična jezika u BiH.
11. Svi učesnici m:tel app takmičenja, pored ovih Opštih uslova, moraju da poštuju i pravila za  Android platformu „Developer Program Policies“ (uključujući pravila Android Market Developer  Distribution Agreement i dr.), koja se mogu naći na adresi:

<https://play.google.com/about/developer-content-policy/#!?modal_active=none> kao i pravila koja važe za App Store, a koja se nalaze na adresi: <https://developer.apple.com/terms/>.

1. Kriterijumi za ocjenjivanje aplikacija u državnom i regionalnom finalu:
   * ideja
   * kompleksnost rješenja – odnos originalni - gotov kod u aplikaciji
   * realizacija – način primjene originalnog i gotovog koda u aplikaciji
   * inovativnost
   * dizajn
   * funkcionalnost
   * opšti utisak

Posebno će biti vrednovane aplikacije koje imaju društveno korisnu namjenu, kao i aplikacije koje doprinose razvoju telekomunikacionih usluga i unapređuju upotrebu mobilnih telefona i uređaja, kao i one koje doprinose prevenciji ili prevazilaženju situacija nastalih prilikom pojave epidemija kao što je epidemija izazvana korona virusom.

1. Prilikom izrade aplikacija dozvoljeno je korišćenje i gotovih biblioteka ili dijelova koda iz gotovih biblioteka, ali će ocjena aplikacije prije svega zavisiti od udjela originalnog koda u aplikaciji, tj. odnosa originalni - gotov kod, kao i od načina i inovativnosti primjene jednog i drugog koda u konačnom aplikativnom rješenju.
2. Prijavljeni pojedinci ili timovi gotove aplikacije predaju do **25. januara 2021. godine, do 16.00 časova** putem adrese [app.takmicenje@mtel.ba](mailto:app.takmicenje@mtel.ba).
3. Predaja gotovih aplikacija podrazumijeva sljedeće elemente:
   * **Za aplikacije u Android™ operativnom sistemu**
   * Potrebno je da se cjelokupan projekat aplikacije može otvoriti u Android Studio-u, Eclipse-u ili Visual studio-u;
   * Funkcionisanje aplikacije treba da bude obezbijeđeno od Android 7.0 OS ili od novijih verzija, a neophodno je da aplikacija funkcioniše i na Android 10 OS-u, tačnije da su korišćeni API-ji počev od nivoa 29 i 64-bit podrškom;
   * Dostaviti dokument koji sadrži:
     + Naziv aplikacije,
     + Kratak opis aplikacije, do 80 karaktera (kao za Google Play),
     + Pun opis aplikacije, do 4000 karaktera (kao za Google Play),
     + Izdvojene i opisane cjeline i struktura aplikacije,
     + Opis funkcionalnosti aplikacije,
     + Kratak opis koda.
   * Logo aplikacije u formatu 32-bit PNG (sa alpha-om), dimenzije 512px sa 512px, maksimalna veličina 1024KB;
   * Screenshot aplikacije (5 do 8 screenshot-ova);
   * Kompletan .apk file spreman za postavljanje na market snimljen u release modu;
   * Jednu sliku za Feature graphics - JPEG ili 24-bit PNG (bez alpha-e), dimenzije 1024px sa 500px
   * **Za aplikacije u iOS-u**

* + Aplikacija mora biti pisana u source code-u koji može da se kompajlira na simulatoru.
  + Aplikaciju snimiti kao ZIP arhivu projekta, kako bi bili objedinjeni svi elementi
  + Funkcionisanje aplikacije treba da bude obezbijeđeno od iOS 8.0 OS-u ili od novijih verzija;
  + Predlažemo da koristite programski jezik SWIFT;
  + Dostaviti dokument koji sadrži:
    - naziv aplikacije,
    - kratak opis aplikacije,
    - pun opis aplikacije,
    - opis funkcionalnosti aplikacije,
    - kratak opis koda (opis korišćenih biblioteka, procedura,…);
  + Logo ili ikonica aplikacije;
  + Screenshot aplikacije (5 do 8 screenshot-ova);
  + Aplikacija treba da radi od modela 6 ili narednih modela.

Žiri **za m:tel app takmičenje** organizovano na državnom nivou, a koji će činiti predstavnici Mtela, razmatraće samo pravovremeno predate aplikacije koje sadrže sve navedene elemente i neće uvažavati naknadne izmjene.

1. U zavisnosti od broja prijavljenih aplikacija, žiri može, po potrebi, napraviti uži izbor aplikacija i pozvati učesnike na prezentaciju – **državno finale**. O vremenu i mjestu prezentacije aplikacija učesnici će biti naknadno obaviješteni.
2. U **državnom finalu** žiri bira do pet najboljih aplikacija i na istovjetan način nagrađuje sve učesnike čije su aplikacije izabrane. Na ovaj način izabrani učesnici stiču pravo da učestvuju u nastavku takmičenja – regionalnom finalu, a aplikacije se smatraju finalnim i ne smiju pretpjeti bilo kakve dodatne intervencije i izmjene.
3. U **regionalnom finalu** učestvuje do 15 učesnika – najviše po pet izabranih na mts app konkursu u Srbiji, m:tel app takmičenju u Bosni i Hercegovini i m:tel app konkursu u Crnoj Gori, a za koje su važili isti uslovi učešća i izbora aplikacija kao za m:tel app takmičenje u BiH.
4. U regionalnom finalu dodjeljuju se dvije nagrade:

- prva nagrada - dodjeljuje se učesniku čiju aplikacija je žiri, određen za takmičenje na regionalnom nivou, izabrao kao najuspešniju;

- specijalna nagrada pod nazivom „Snaga inovacije – Igor Osmokrović“ - dodjeljuje se učesniku čiju aplikaciju je žiri, određen za takmičenje na regionalnom nivou, procijenio da se posebno izdvaja po inovativnosti.

1. Žiri zadržava pravo diskrecione ocjene prilikom izbora aplikacija koje će biti nagrađene. Odluke žirija su konačne.
2. Učesnik potvrđuje i garantuje da je vlasnik svih prava intelektualne svojine, a naročito autorskih prava za aplikaciju (aplikacije) koje prijavljuje za učešće u m:tel app takmičenje. Učesnik potvrđuje i garantuje da aplikacija (aplikacije) koju prijavljuje za učešće u m:tel app takmičenje ne krši bilo koja prava trećih lica, a naročito prava intelektualne svojine. U slučaju da treće lice podnese odštetni zahtjev zbog povrede svojih patentnih, autorskih ili drugih prava intelektualne svojine, u vezi sa aplikacijom (aplikacijama) koju je učesnik prijavio za učešće u m:tel app takmičenju, učesnik je saglasan i prihvata da sam, u potpunosti i bez ikakvog ograničenja zaštiti Mtel od svih odgovornosti, šteta, gubitaka, troškova i radnji koje proisteknu iz takvih postupaka i zahtjeva. Ukoliko Mtel, na osnovu zahtjeva trećih lica pretrpi štetu, učesnik je saglasan da će Mtelu nadoknaditi svaku štetu u cjelosti, a koju pretrpi po navedenom osnovu.
3. Učesnik, kao autor aplikacije, zadržava sva moralna prava koja se odnose na autorsko djelo, odnosno nad aplikacijom (aplikacijama) koju šalje za učešće u m:tel app takmičenju. Ukoliko učesnik na bilo koji način prekrši ove Opšte uslove biće diskvalifikovan.
4. Autori aplikacija, učešćem u m:tel app takmičenju, prenose na Mtel pravo da po svom izboru koristi aplikacije koje su učestvovale kako u državnom, tako i regionalnom finalu bez naknade i bez vremenskog ograničenja.
5. Ukoliko autori aplikacija koji su učestvovali u m:tel app takmičenju žele da prodaju ili da na bilo koji drugi način ustupe aplikaciju trećim licima ili da sa istom aplikacijom učestvuju na drugim takmičenjima, potrebno je da prethodno pribave pisanu saglasnost Mtela.
6. Upotreba m:tel logotipa prilikom izrade aplikacije nije dozvoljena.
7. Mtel zadržava pravo izmjena i dopuna ovih Opštih uslova tokom trajanja m:tel app takmičenja. U slučaju izmjena i dopuna ovih Opštih uslova, Mtel će nove Opšte uslove objaviti na stranici [www.mtel.ba](http://www.mtel.ba) i obavijestiti sve škole koje učestvuju u m:tel app takmičenju. Izmijenjeni, odnosno dopunjeni uslovi biće obavezujući za sve učesnike, od trenutka njihove objave na stranici[www.mtel.ba](http://www.mtel.ba) i obavještavanja škola.